Ivar Bern

Ivar Bern (født 20. januar 1967) er en norsk sjakkspiller og musiker fra Bergen, som er mest kjent for å ha blitt verdensmester i fjernsjakk i 2006.

 Sjakk 
Bern har vunnet en rekke sjakkmesterskap, både i fjernsjakk og brettsjakk. Bern ble Internasjonal mester i sjakk i 1990, og er mest kjent for å ha vunnet det 17. verdensmesterskap i fjernsjakk https://www.vg.no/nyheter/utenriks/i/W9nMK/sjakkverdensmester-etter-fire-aars-finale Sjakkverdensmester etter fire års finale. Han vant det åpne NM i 1986, 1989 og 1990. I eliteklassen i Landsturneringen har han tatt to tredjeplasser (1989 og 1990). Med sin klubb Bergen Schakklub har han blitt norgesmester for lag i 1994, 1997, 1998, 2000 og 2003.

Sammen med Sverre Johnsen og Simen Agdestein har han skrevet boken «Win With the Stonewall Dutch» (Gambit Publishing 2009) som omhandler sjakkåpningen Hollandsk forsvar, og særlig den såkalte Stonewall-varianten, som han blant annet hadde brukt til å ta sin fjernsjakk VM-tittel.

 Musikk 
Bern har vært med på plateutgivelser med bandene The Swamp Babies og Syv.

Referanser

 Eksterne lenker 


Kategori:Verdensmestere i postsjakk
Kategori:Postsjakkstormestere
Kategori:Norske internasjonale mestere i sjakk
Kategori:Sjakkolympiadedeltagere
Kategori:Norske rockemusikere
Kategori:Norske gitarister
Kategori:Personer fra Bergen kommune